Toshkentda qo‘l to‘pi bo‘yicha O‘zbekiston chempionati yakunlandi.bu haqda O‘zA xabar bermoqda. O‘zbekiston Madaniyat va sport ishlari vazirligi hamda Gandbol federatsiyasi tomonidan tashkil etilgan chempionatda 2004-2005 yillarda tug‘ilgan o‘g‘il va qizlardan tashkil topgan jamoalar g‘oliblik uchun bahslashdi. O‘g‘il bolalar o‘rtasidagi hal qiluvchi final uchrashuvida Toshkent shahri jamoasi Qoraqalpog‘iston jamoasini 28:26 hisobida mag‘lubiyatga uchratib, birinchi o‘rinni egalladi.  Qizlar o‘rtasida Sirdaryo viloyati jamoasi chempionatning final bahsida Qoraqalpog‘iston jamoasi bilan raqobatlashdi. Mazkur o‘yinda sirdaryolik o‘smirlar raqiblarini 22:19 hisobida yengib, chempionat g‘olibi bo‘ldi.